Bevegelsen ble grunnlagt av den dynamiske og karismatiske Corneliu Zelea Codreanu den 24. juli 1927 som (Legiunea Arhanghelului Mihail), og ble ledet av ham til hans død i 1938. Bevegelsen var preget av nasjonalisme, antisemittisme og rasisme, antikommunisme, mystisisme og lederdyrkelse. Bevegelsen hadde antidemokratiske ideer og var skeptiske til banker og storkapitalen. I sin antikommunistiske agitasjon blandet Jerngarden ofte inn angrep på personer som ikke hadde noe med kommunismen å gjøre, for eksempel Heinrich Mann, Stefan Zweig, Durkheim og Marcel Proust. Jerngarden hadde sterke innslag av ortodoks kristendom i sin ideologi og ble støttet av enkelte prester. Noen prester stilte til valg for Jerngarden i 1937.